b'\n_START_ARTICLE_\nVelika nagrada Casablance 1934\n_START_SECTION_\nPred dirko\n_START_PARAGRAPH_\nMo\xc5\xa1tvo Scuderia Ferrari je na dirko pripeljalo tri starej\xc5\xa1e 2,6 L dirkalnike Alfa Romeo P3, zastopali pa so jih Louis Chiron, Gianfranco Comotti in Marcel Lehoux. Na dirko se je prijavilo sedem dirka\xc4\x8dev z Maseratiji in \xc5\xa1tiri dirka\xc4\x8di z dirkalniki Alfa Romeo Monza.\n_START_SECTION_\nDirka\n_START_PARAGRAPH_\nNa \xc5\xa1tartu dirke je povedel Lehoux, sledila sta mu Philippe \xc3\x89tancelin in Hugh Hamilton, toda vodilni dirka\xc4\x8d je moral \xc5\xbee kmalu na nena\xc4\x8drtovani postanek v bokse, a po vrnitvi je bil \xc5\xbee kmalu v boju za drugo mesto. Med tem pa je vodilni Chiron naredil \xc5\xbee nekaj razlike do Lehouxa in \xc3\x89tancelina, ki sta ve\xc4\x8dkrat zamenjala mesti. Po po\xc4\x8deni pnevmatiki in ponovnem postanku je Lehoux izpadel iz boja za zmago, Chiron je brez pravega konkunenta v drugi polovici dirke tako zanesljivo zmagal, \xc3\x89tancelin je zadr\xc5\xbeal drugo mesto, Lehoux je vseeno re\xc5\xa1il tretje mesto, \xc4\x8detrti je bil Whitney Straight, peti pa \xc5\xa1e tretji Ferrari Comottija.'